Bendera Kanada

Bendera Kanada ataupun dikenali sebagai Maple Leaf (dalam bahasa Inggeris) dan l'Unifolié (Bahasa Perancis) merupakan bendera kebangsaan Kanada. Sebelum 1965, Kanada menggunakan bendera yang terdapatnya Union Jack seperti Bendera Australia dan New Zealand. Bendera Merah Kanada telah digunakan secara rasmi sejak 1890an dan telah diluluskan oleh Perlembagaan Kanada pada tahun 1945 dan untuk "di mana terdapat satu majlis rasmi, di situ megahnya bendera Kanada".

Pada tahun 1964, Perdana Menteri ketika itu Lester B. Pearson merancang untuk mengubah bendera Kanada sebagai bendera yang baru. Daripada tiga pilihan, reka bentuk daun maple dari George Stanley berdasarkan bendera Maktab Tentera Diraja Kanada. Bendera tersebut telah digunakan secara rasmi pada 15 Februari 1965 dan pada tarikh tersebut, seluruh rakyat Kanada meraikan Hari Kebangsaan Bendera Kanada.

 Reka bentuk 
 Perlambangan 
Warna-warna merah dan putih dijadikan warna rasmi negara Kanada setelah pengisytiharan Jata Diraja negara tersebut pada tahun 1921, masing-masing diambil daripada Salib Santo George milik England dan jata Kerajaan Perancis yang wujud sejak zaman pemerintahan Charles III dari Perancis lalu mewakili sejarah para peneroka yang menduduki dan menjajah kawasan lingkungan Kanada sebelum penyatuan jajahan-jajahan dalam satu "Gabungan Kanada".

Daun mapel telah dijadikan suatu simbol mewakili Kanada sejak abad ke-18, di mana ia pertama kalinya digunakan pada jata-jata negeri Ontario dan Quebec. Daun ini kemudiannya dimasukkan dalam rekaan jata negara Kanada pada tahun 1921. Bilangan bucu pada daun tersebut tiada makna signifikannya serta ditetapkan setelah ujian angin kencang dijalankan bagi melihat rekaan daun mana yang paling mudah dilihat apabila dikibar dengan lajunya.

 Spesifikasi 
Jabatan Warisan Kanada (Canadian Heritage Department menyenaraikan jenis warna yang dibolehkan untuk menghasilkan bendera rasmi seperti berikut:

 Merah Putih RGB 255/0/0  255/255/255 Hexadecimal FF0000  FFFFFF Pantone Red 032  White CMYK 0/100/100/0  0/0/0/0

 Sejarah 
 Rekaan bendera pernah digunakan 
Keperluan adanya suatu bendera melambangkan jajahan Kanada yang baharu semakin digesa dengan tertubuhnya Gabungan Kanada pada tahun 1867. Suatu Bendera Merah Brtish yang menampilkan Jata kecil dominion Kanada dipersetujui untuk pengunaan tidak rasmi pada tahun 1870. rekaan jata kecil ini sendirinya berubah-ubah dengan bertambahnya provinsi yang masuk dalam gabungan dominion Kanada sehingga suatu jata ringkas ditampilkan pada rekaan ketiga bendera ini, seperti di bawah:

 Pengubahan bendera yang baru (The Great Canadian Flag Debate) 
Bendera ini tidak begitu mendapat perhatian sehingga tahun 1963 apabila Lester B. Pearson dari Parti Liberal menjadi Perdana Menteri sebuah kerajaan minoriti. Beliau mendapat ilham mahu menukar rupa bendera Kanada yang dilihat tidak mencerminkan imej kebangsaan sendiri semasa pengalamannya terlibat dalam Krisis Suez 1956 di mana beliau mengetahui kerumitan dihadapi para pengaman arahannya yang dihalang pihak Mesir kerana bendera lama Kanada mempunyai Union Jack iaitu simbol pihak United Kingdom yang dimusuhi Mesir, maka Pearson berijtihad mahu adanya bendera kebangsaan yang betul-betul menunjukkan pengelanan atau jatidiri sebenar Kanada yang asing daripada Empayar British itu sendiri. Tindakan ini mula diperdebatkan secara hebat pada tahun berikutnya. 

Terdapat dua rekaan utama yang akhirnya mendapat perhatian Parlimen Kanada: 

 Pearson Pennant ("Panji Pearson"): tiga daun mapel merah seranting disampingi warna biru di kedua-dua sisi bendera melambangkan cogan kata rasmi Kanada Mare ad usque mare ("Dari laut ke laut") diusulkan bersama Pearson dan Alan Beddoe, pelukis dan presiden Persatuan Heraldri Kanada. Rekaan ini sangat disanggah dalam Dewan Rakyat Kanada kerana dianggap terlalu memihak kepada Quebec - pada ketika itu majoriti penutur bahasa Inggeris yang menjawat kerusi-kerusi utama Kerajaan Kanada sangat memandang serong banyak warga penutur bahasa Perancis yang majoriti di provinsi tersebut. 
 Red Maple Leaf ("Daun Mapel Merah"): sehelai daun merah atas lapangan putih diapit du jalur merah di kedua-dua sisi bendera, ia direka George Stanley berdasarkan bendera dipakai Maktab Tentera Diraja Kanada (Royal Military College of Canada, RMC) in Kingston, Ontario. Rekaan dari George Stanley pula ada diolah bagi pihak suatu "kumpulan C" di mana dengan bendera Union Jack dan bendera fleur-de-lys Perancis di dua-dua sisi bendera untuk memenangkan kedua-dua pihak setiaraja dan Perancis yang bertelagah, namun rekaan tersebut ditolak kerana dilihat kurang neutral berbanding rekaan asal.


Suatu jawatankuasa memilih rekaan bendera baru Kanada dianggotai semua parti dibentuk pada September 1964 untukmmebincangkan pendapat mengenai pilihan rekaan baru yang sesuai. Satu jawatankuasa yang berasing turut dibentuk untuk mempertimbangkan sebanyak 2,000 rekaan yang dicadangkan daripada orang ramai.

Jawatankuasa yang pertama ini akhirnya mengundi memilih antara dua rekaan yang dicadangkan sama ada rekaan Beddoe dan rekaan Stanley. Wakil-wakil Parti Konservatif kesemuanya mengundi untuk rekaan Stanely atas jangkaan pihak Parti Liberal akan mengundi rekaan yang berlawanan; namun pihak Liberal turut memilih rekaan sama - maka undian sebulat suara diputuskan memihak kepada rekaan Stanley dengan 14 undian setuju.

 Rujukan 

 Pautan luar 

 Bendera kebangsaan Kanada - Jabatan Warisan Kanada
 Kanada di Flags of the World

Kanada
Kategori:Bendera Kanada
Kategori:Simbol kebangsaan Kanada